**LIKOVNA UMETNOST 8. RAZRED**

NAVODILA ZA OBLIKOVANJE IZDELKOV

PROSTORSKI KLJUČ KONTURE IN PODROBNOSTI, RISANJE POKRAJINE PO OPAZOVANJU

Pozdravljeni učenci,

Naj ponovno poudarim, da rišete pokrajino po opazovanju in da informacije prenašate s svinčnikom na risalni list tako kot jih vidite in ne kot jih pojmujete ali se jih spominjate. Bodite pozorni na oblike in na razmerja med elementi znotraj pokrajine (višina, širina). Upoštevate prostorskost predmetov in stavb (določeni predmeti ali stavbe so bolj blizu in večji, drugi so bolj oddaljeni in manjši). Pozorni ste na površine, ki so pred vami, materiale predmetov in arhitekture (steklo, les, listje, trava, lubje, strešniki, pesek ...). **Pokrajino, stavbe in predmete ki so blizu poudarite z močnejšimi črtami in obrobami, pokrajino, ki pa se oddaljuje v prostor, narišite z nežnejšimi, manj poudarjenimi črtami in obrobami tako, da ustvarite večji občutek prostora na ploskvi**. Naj risba zapolni prostor risalnega lista.

Že sam naslov naloge sporoča, da gre za način risanja, s katerim želimo poudariti iluzijo prostora na ploskvi, zato izberite motiv tako, da boste ta prostor lahko narisali prepričljivo ( ne rišite pokrajine iz ptičje perspektive), ker na ta način občutek prostora na ploskvi ne more biti dovolj izražen.

V nadaljevanju naloge se osredotočite na podrobnosti v bližnjem planu risbe in na sence, ki jih mečejo na podlago stavbe, drevesa, griči itd.

Pošljite mi svoje risbe ponovno na vpogled do 29. 3. na služben elektronski naslov.

Kdor mi še ni poslal risbe na vpogled, naj to stori.

Učitelj LUM, Milan Kastelic